Lederstandard

Konfirmantleir i **xxx menighet**

## Som ledere er vi kirkens ansikt for de vi møter!

Det betyr ikke at vi er eller skal være perfekte, men vi skal være bevisste på at vi er ledere i kirken og skal formidle Guds kjærlighet til deltakerne på kurset.

Å være leder er å ha mulighet til å påvirke deltakere positivt, og å være et godt forbilde. Denne positive makten har vi fordi vi er vist tillit fra menigheten.

## Inkludering

Leder på konfirmantleir skal inkludere alle og jobbe imot danning av klikker.

## Rusfri konfirmantleir

Alle arrangement i Den norske kirke er rusfrie, det gjelder også vår konfirmantleir. All rus er forbudt, både blant ledere og konfirmanter. Dersom ledere oppdager at noen ruser seg plikter han/hun å si ifra til en ansvarlig leder på leiren.

## Grenser

Ledere på konfirmantleiren skal være bevisst på og respektere andres grenser. Husk at andre har andre grenser enn deg. Både dine egne, medlederes og deltakerne grenser skal respekteres.

På leir er det særlig viktig å respektere deltakernes rom. På gutterom skal det bare være gutter og på jenterom skal det bare være jenter. Dette gjelder også ledere på konfirmantleiren.

## Samtaler en til en

Det er de voksne lederne som først og fremst skal ha fortrolige samtaler med deltakere en til en. Bare ledere som har avtalt med sin lokale leder at hun/han kan ha slike samtaler, skal ha det. For dem gjelder følgende:

* **Kjønn**: Dersom en har samtaler en til en, skal det så langt det er mulig, være slik at guttedeltakere snakker med gutteledere og jentedeltakere med jenteledere.
* **Tidspunkt**: Tenk over tidspunktet for samtalen. Det er ikke lurt med samtaler om veldig vanskelige ting på kvelden. Gjør heller en skikkelig avtale om å snakke sammen neste dag.
* **Tid**: Samtaler en til en er energikrevende og bør ikke vare i mer enn ca. 30 minutter. Avtal heller å prate videre en annen dag.
* **Sted**: Ikke la samtalen foregå i et avsidesliggende rom/sted. Velg rom/sted som er plassert slik at det er andre i nærheten og ha gjerne døren åpen.
* **Fortell hva som skjer**: Si ifra til en hovedleder om at du har en samtale med en deltaker alene, og fortell hvor samtalen skal finne sted. I etter kant av samtalen, gi beskjed til den andre lederen om at samtalen nå er avsluttet.
* **Taushetsplikt**: Taushetsplikten skal ivareta den som forteller noe fortrolig. Som leder skal du derfor ikke fortelle videre det du får høre i slike samtaler. Dersom du får vite noe som er tungt å bære, er det likevel viktig at du ikke blir gående alene med det som er vanskelig. Snakk med en prest i din menighet eller en annen prest som du har tillit til.

## Kjærester

Så lenge du er leder på konfirmantleir, kan du ikke bli kjæreste med en konfirmant eller medleder.

## Sosiale medier

Som leder på konfirmantleir skal du være bevisst på bruken av sosiale medier og din rolle som leder. Det kan være lurt at deltakere som du er leder for, kun får begrenset tilgang til facebook-profilen din. Vær også bevisst på hvilke bilder du sender på Snap og deler på Instagram og hvordan du bruker Jodel og andre apper.

## Mobilbruk

Leder på lederkurs skal begrense mobilbruken på konfirmantleir, og unngå å ta bilder som vises til andre deltakere/medledere uten at det er gitt tydelig samtykke til dette.

## Rykter og mobbing

Som leder skal en ikke bidra til ryktespredning.

Dersom du oppdager at en eller flere konfirmanter eller ledere blir mobbet, skal du si ifra til din ansvarlige leder.

## Språkbruk

Leder på konfirmantleir skal være bevisst sin egen språkbruk.

## Humor

Leder på konfirmantleir skal være bevisst på bruken av humor. Humor er en god ressurs for å skape god stemning, men det er veldig viktig at ikke noen kjenner seg tråkket på eller krenket ved bruk av humor!

LEDERAVTALE

Konfirmantleir, xxx menighet

Underskrivere på denne avtalen er ledere på konfirmantleir med ***xxx*** menighet ***årstall***.

# Arbeidsoppgave

Arbeidsoppgavene for ledere på konfirmantleiren er:

* Delta på ledermøtene i forkant av leiren og under konfirmantleiren
* Delta i og lede gruppesamtalen om oppgitte tema på leiren
* Delta på og lede de avtalte oppgaver gjennom leiren (f.eks. uteaktivitet, kveldsunderholdning)

# Tidsperspektiv

Konfirmantleiren varer ***dato***.

# Ansvarlig

***Ansatt, navn*** har det overordnede ansvaret for leiren og for ledere.

Det er også mulig å prate med leirsjef ***navn*** dersom du har praktiske spørsmål. ***Ansatt, navn*** er tilgjengelig for deg dersom du som leder har behov for å prate med noen.

# Oppfølging

Lederen følges opp av leirsjef ***navn***.

***Ansatt, navn*** er tilgjengelig for samtaler.

# Meldeplikt

Dersom lederen får kjennskap til forhold som kan være skadelig eller truende for enkeltpersoner eller menighetene, skal lederen melde ifra ***leirsjef eller ansatt***. Dette kan være ting som for eksempel mobbing, utestenging, rykter, rus, grenseoverskridende adferd, krenkelser. Er du i tvil om det du ser, hører eller for vite om er noe du skal melde ifra om? Meld ifra likevel!

# Med dette skriver jeg under på at:

* Jeg er kjent med mine **arbeidsoppgaver** på leiren
* Jeg vet **når** jeg skal være med på leiren
* Jeg vet **hvem som er ansvarlig for leiren og oppfølgingen av meg** som leder.
* Jeg er kjent med **meldeplikten og taushetsplikten**
* Jeg vil følge **lederstandardene** for ledere på konfirmantleir i ***xxx*** menighet

Sted og dato Leder på konfirmantleir 2017

Sted og dato ***navn ansatt, xxx*** menighet